Document ID: 31992R2064

NEUVOSTON ASETUS (ETY) N:o 2064/92,
annettu 30 päivänä kesäkuuta 1992,
tiettyjä palkoviljoja koskevasta erityistoimenpiteestä annetun asetuksen (ETY) N:o 762/89 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksella (ETY) N:o 762/89(4) otetaan käyttöön tiettyjä palkoviljoja koskeva erityistoimenpide; mainitun asetuksen voimassaolo päättyy 30 päivänä kesäkuuta 1993,
palkoviljan, kuten linssien, kahviherneiden ja virnojen, viljelyn jatkaminen on yhteisön taloudellisen edun mukaista; täten niitä koskevan erityistoimenpiteen voimassaoloa on tarpeen pidentää 30 päivään kesäkuuta 1996, ja
soveltamista koskevat yksityiskohtaiset säännöt olisi annettava kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(5) 12 artiklassa säädettyä menettelyä noudattaen,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 762/89 5 artiklan ilmaisu "1992/1993" ilmaisulla "1995/1996".
2 artikla
Korvataan asetuksen (ETY) N:o 762/89 4 artiklan ensimmäinen virke seuraavasti:
"Komissio antaa soveltamista koskevan asetuksen asetuksen (ETY) N:o 1117/78 12 artiklassa säädettyä menettelyä noudattaen."
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 30 päivänä kesäkuuta 1992.

Labels: 17
6